รัฐมนตรีประจำสำนักนายกรัฐมนตรี เผยมาตรการรองรับ หากสถานการณ์จำนวนผู้ติดเชื้อโควิด-19 เพิ่มมากขึ้น
รัฐมนตรีประจำสำนักนายกรัฐมนตรี เผยมาตรการรองรับ หากสถานการณ์จำนวนผู้ติดเชื้อโควิด-19 เพิ่มมากขึ้นนายเทวัญ ลิปตพัลลภ รัฐมนตรีประจำสำนักนายกรัฐมนตรี ในฐานะผู้อำนวยการศูนย์ข้อมูลมาตรการแก้ไขปัญหาจากโรคติดเชื้อไวรัสโคโรนา 2019 (โควิด -19) เปิดเผยว่า รัฐบาลได้เตรียมพร้อมมาตรการรองรับ หากมีผู้ป่วยเพิ่มมากขึ้น โดยเฉพาะโรงพยาบาล ทั้งโรงพยาบาลของรัฐ โรงพยาบาลเอกชน โรงพยาบาลในสังกัด กทม. โรงพยาบาลมหาวิทยาลัย โรงพยาบาลทหาร โรงพยาบาลตำรวจ ให้ปรับสถานที่เพื่อรองรับให้เพียงพอกับสถานการณ์ที่จะมาถึง รวมทั้งเตรียมความพร้อมแพทย์ บุคลากรทางการแพทย์ทั้งของรัฐและเอกชน เวชภัณฑ์ต่างๆ รวมทั้งมาตรการให้กระทรวงสาธารณสุขสั่งการไปยังจังหวัดต่างๆ ปิดโรงเรียน มหาวิทยาลัย สถาบันกวดวิชา สถานบันเทิง อาบอบนวด นวดแผนไทย งดเว้นการแข่งขันกีฬา เพื่อทำความสะอาด Big cleaning เป็นเวลา 2 อาทิตย์ และเปิดทำการอีกครั้งในเดือนเมษายน 2563 ทางด้านกระทรวงการคลัง ปัจจุบันมีมาตรการเรื่องสินเชื่อรายย่อย สินเชื่อดอกเบี้ยต่ำ พักชำระหนี้และมาตรการอื่นๆ ตามมาภายหลังนอกจากนี้ ได้มีมาตรการคัดกรองผู้ที่เดินจากต่างประเทศทุกประเทศ ต้องมีใบรับรองแพทย์ กรมธรรม์ประกันสุขภาพ ส่วนคนไทยที่เดินทางกลับจากประเทศกลุ่มเสี่ยงต้องอยู่ในส่วนคัดกรองกักตัว 14 วัน และต้องโหลดแอปพลิเคชันเพื่อให้ดำเนินการติดตามตัวได้ตลอดเวลา